Katherine Moennig

**Katherine Sian Moennig** (Filadelfia, AEB, 1977ko abenduaren 29a) estatubatuar aktorea eta disk jockeya da, eta *The L Word* telesailean Shan pertsonaia antzeztean egin zen ezaguna.

## Bizitza 
### Familia 
Moennig 1977an jaio zen Filadelfian. Gurasoak Mary Zahn Broadwayko dantzari ohia eta William H. Moennig III.aren, biolin-egilea izan ziren. Aitaren lehen ezkontzatik nebaorde bat eta ahizpaorde bat ditu; Blythe Danner aktorearen iloba ere bada (aitaren arrebaordea dena), eta lotura horrek Gwyneth Paltrow aktorearen eta Jake Paltrow idazlearen lehengusina bihurtzen du. Moennig alemaniarra, eskoziarra eta irlandarra da.

### Bizitza pribatua 
Asko hitz egin da bere zaletasun sexualei buruz, bai paper lesbiko askotan sartu delako, bai lesbianekin izan dituen harremanengatik, hala nola Lyndsey Byrnes argazkilaria, Francesca Gregorini abeslari eta zuzendaria eta Holly Miranda pop musikako abeslaria. Hamalau eta hogei urte bitartean (askok esango luketen bezala, bere lehen amodioa) Shirley izeneko emakume batekin oso harreman esanguratsua zuela ere aipatu izan zen. Moennig oso isila da bere bizitza pribatuari buruz, eta ez du inolako iruzkinik egin nahi izan bere sexu-joerari buruz; izan ere, berak beti esan izan duen bezala: «Ez dut horri buruz ezer eztabaidatuko, nire bizitza pribatua nire bizitza pribatua da eta horrela mantendu behar da, pribatua». Oso pertsona lotsatia dela ere esaten da.

## Ibilbidea 
Katherine hamar urte zituela agertu zen lehen aldiz haurrentzako Workshop antzokian, *Winnie the Pooh* lanaren produkzioan. 18 urte bete zituenean, New Yorkera joan zen bizitzera, interpretazioa ikastera. Ikasketak modelo lan eginez ordaindu zituen.

*Young Americans* (Amerikar gazteak) bezalako telesailetan jardun du, non Jake (Jaqueline) Pratt pertsonaia antzeztu zuen, institutu batean sartu ahal izateko mutil baten plantak egiten zituen neska bat. *Law & Order* telesaileko atal batzuetan ere parte hartu zuen, baita *CSI* edo *Dexter* bezalako telesailetako paper puntualetan ere. Bere interpretaziorik ezagunena fikziozko Shane McCutcheon pertsonaia *The L Word* seriean 2004 eta 2009 artean egindakoa da. 

Gero, *Three Rivers* telesailean hartu zuen parte, non hildako aitaren mailan egon nahi zuen zirujau baten papera egin zuen. Telesaila bertan behera geratu zen lehen denboraldiaren ondoren. Ordutik bigarren mailako paperetan agertu da, hala nola,  Everybody's Fine (Denak ondo daude) eta *The innocent* (Errugabea) filmetan, azken hori 2011n estrenatua.

Zinemaz eta telebistaz gain, beste hainbat antzezlanetan ere jardun du: *Love letters* (Maitasun gutunak), *As you like it* bere lehengusina Gwyneth Paltrowekin, *Comedy of Art*, *The Theory of Total Blame* eta *Morning in the City*.

''Boys Don't Cry* (*Mutilek ez dute negarrik egiten*) filmeko castingean "Brandon Teena" protagonistarentzat egin zuen entzunaldia: hau Hilary Swank aktorearen esku geratu zen eta Oscar sari bat irabazi zuen pertsonaia horrengatik.

2012. urtean Moennig *Ray Donovan'' telesailera batu zen (famatu egin zuen Showtime telebista katekoa, protagonistaren laguntzailea izan zen, Lena).

## Filmografia 
Besteak beste, lan hauexetan hartu du parte:

### Zinea 
### Telebista 
### Antzerkia 
## Erreferentziak 
## Kanpo estekak 
* EBIb